প্রধানমন্ত্রী বলেন, দেশে বর্তমানে ১৩ কোটি মোবাইল সিম ব্যবহার হচ্ছে। ৬ কোটি মানুষ ইন্টারনেট ব্যবহার করছে এবং ৮ হাজার ডিজিটাল সেন্টারের মাধ্যমে মানুষ আধুনিক প্রযুক্তি ব্যবহার করে তাদের জীবনযাত্রার মান উন্নত করছে। ডিজিটাল সেবা কৃষকদের হাতে পৌঁছে গেছে। কৃষিতে তথ্য প্রযুক্তির ব্যবহার হচ্ছে। ২৪৫টি কৃষক সেবা কেন্দ্র স্থাপন করা হয়েছে। এর মাধ্যমে কৃষকরা প্রয়োজনীয় তথ্য ব্যবহার করতে পারে।